**Eetu Iivari Tuulola** (s. 17. maaliskuuta 1998 Hämeenlinna) on suomalainen jääkiekkoilija, joka pelaa SM-liigajoukkue Hämeenlinnan Pallokerhossa. Hän on pelipaikaltaan oikea laitahyökkääjä. Isokokoista Tuulolaa on kuvailtu pelityyliltään voimahyökkääjäksi. Hän laukoo oikealta.

Ura
---

### Seuraura

Tuulola on Hämeenlinnan Pallokerhon kasvatti. Hän jakoi kaudella 2012–2013 seuran C-nuorten sisäisen maalipörssin voiton SM-karsinnoissa Joni Kankaan kanssa kuudella osumallaan. Kevätkauden Tuulola vahvisti lähinnä HPK:n B2-nuoria, joissa hän voitti Suomenmestaruuden. Kaudella 2013–2014 Tuulola oli seuran C-nuorten paras pistemies tehoilla 24+27=51. Kaudella 2014–2015 hän otti 16-vuotiaana paikkansa HPK:n A-nuorten vakiokokoonpanosta. Tuulola sijoittui tehoilla 21+7=28 A-nuorten SM-liigan tulokkaiden maalipörssissä toiseksi ja pistepörssissä neljänneksi. Hänet valittiin sarjan helmikuun 2015 kuukauden tulokaspelaajaksi. Tuulola voitti kauden päätteeksi A-nuorten SM-hopeaa.

Jokerit varasi Tuulolan 51. pelaajana KHL:n varaustilaisuudessa 2015. Saman vuoden toukokuussa hän solmi kolmivuotisen SM-liigasopimuksen HPK:n kanssa. Tuulola teki liigadebyyttinsä 17-vuotiaana kauden 2015–2016 neljännellä kierroksella 19. syyskuuta 2015 Kalevan Palloa vastaan. Hänen debyyttinsä ajoittui varsin erityiseen paikkaan, sillä Tuulolan isän Markon pelinumero 36 jäädytettiin ottelun yhteydessä. Eetu piti tilaisuudessa isälleen puheen ja nosti numeron yhdessä isoveljensä Jonin kanssa Ritari-areenan kattoon. Pelinumero oli kuitenkin vielä tämän jälkeen Jonin käytössä. Veljekset pelasivat ottelussa HPK:n avauskentällisessä, Eetu ykkösketjun vasemmassa laidassa Sakari Mannisen ja Antti Miettisen kanssa. Hän sai ottelussa jääaikaa lopulta 11.13 minuuttia. Marko Tuulola valitsi Eetun ottelun Alumnien tähtien kolmostähdeksi ja Jonin kakkostähdeksi. Eetu Tuulola pelasi kauden aikana SM-liigassa kymmenen runkosarjaottelua tehden yhden syöttöpisteen.

Calgary Flames varasi Tuulolan kuudennella kierroksella 156. pelaajana NHL:n varaustilaisuudessa 2016. Samana kesänä hän onnistui tekemään seuran harjoitusleirillä kypärätempun joukkueensa voitettua vastapuolen lukemin 6–1. Tuulolan varasi myös WHL-joukkue Everett Silvertips 40. pelaajana CHL:n varaustilaisuudessa 2016. Hän käytti heinäkuussa HPK-sopimuksessaan olleen option CHL:ään siirtymisestä ja päätti siirtyä Silvertipsiin kaudeksi 2016–2017. Tuulola oli pudotuspeleissä joukkueen paras maalintekijä kuudella osumallaan ja hän voitti myös Silvertipsin sisäisen tehotilaston lukemalla +3.

Kaudeksi 2017–2018 Tuulola palasi alkuperäisen sopimuksensa mukaisesti HPK:hon. Hän pelasi alkukaudella myös kaksi Suomen Cupin ottelua lainalla Mestis-joukkue Lempäälän Kisassa. Tuulola avasi HPK:ssa maalitilinsä SM-liigassa heti kahdella osumalla 6. lokakuuta 2017 vieraissa Tampereen Ilvestä vastaan. Hänen ensimmäinen maalinsa syntyi ylivoimalla. Tomi Källarsson valitsi Tuulolan ottelun Alumnien tähtien kolmostähdeksi. Hän nousi kauden edetessä aina HPK:n ykkösketjuun, jossa Tuulola pelasi Oula Palveen ja Kristian Vesalaisen kanssa, kunnes hänen molemmat ketjukaverinsa vaihtoivat seuraa kauden lopulla HPK:n jäätyä pudotuspelien ulkopuolelle. Tuulolan varsinainen tulokaskausi SM-liigassa toi lopulta 51 runkosarjaottelussa tehot 16+10=26. Hän oli joukkueensa loppukauden vahvuudesta HPK:n kolmanneksi paras maalintekijä. Tuulola sijoittui SM-liigan tulokkaiden maalipörssissä toiseksi edellään vain TPS:n Petrus Palmu sekä tulokkaiden pistepörssissä neljänneksi. Joulukuussa 2017 hän teki HPK:n kanssa kaksivuotisen jatkosopimuksen. Kaudella 2018–2019 Tuulola teki SM-liigan yhden kauden piste-ennätyksensä tehoilla 13+23=36. Hän voitti kauden päätteeksi Suomenmestaruuden.

Kesäkuussa 2019 Tuulola teki kolmivuotisen NHL-tulokassopimuksen Calgary Flamesin kanssa. Syksyn harjoitusleirin päätteeksi seura lähetti hänet AHL-joukkue Stockton Heatin vahvuuteen. Tuulola pelasi kauden 2019–2020 siellä kokonaan tehden 50 runkosarjaottelussa tehot 10+13=23, kunnes koronaviruspandemia päätti AHL-kauden maaliskuussa 2020.

Syyskuussa 2020 Calgary Flames lainasi Tuulolan toistaiseksi voimassa olevalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Västerviks IK:hon. Hän pelasi siellä 11 ottelua tehopistein 2+2=4, kunnes marraskuussa Tuulolan lainasopimus purettiin. Samassa kuussa hänen vahvistettiin siirtyvän toistaiseksi voimassa olevalla lainasopimuksella SM-liigajoukkue Saimaan Palloon. Tuulola pelasi siellä neljä runkosarjaottelua ilman tehopisteitä, kunnes joulukuussa Flames kutsui hänet harjoitusleirilleen. Harjoitusleirin päätteeksi, tammikuussa 2021 seura lähetetti Tuulolan Stockton Heatin AHL-joukkueen vahvuuteen, jossa hän pelasi kauden 2020–2021 loppuun. Myös kauden 2021–2022 Tuulola pelasi kokonaan Heatissa.

Kaudeksi 2022–2023 Tuulola palasi SM-liigaan ja hän siirtyi vuoden mittaisella sopimuksella Tampereen Ilvekseen. Hänen kautensa osoittautui odotuksiin nähden kuitenkin pettymykseksi. Tuulola onnistui maalinteossa kauden avausottelussa, mutta tämän jälkeen hän jäi ilman maalia 47 peräkkäisessä ottelussa, kunnes Tuulola teki kaksi maalia 3. maaliskuuta 2023 Rauman Lukkoa vastaan. Tuulolan rooli jäi lopulta kuitenkin odotettua pienemmäksi. Hän voitti kauden päätteeksi SM-pronssia.

Kaudeksi 2023–2024 Tuulola palasi kaksivuotisella sopimuksella kasvattajaseuraansa Hämeenlinnan Pallokerhoon.

### Maajoukkueura

Tuulola pelasi alle 20-vuotiaiden MM-kilpailuissa vuonna 2018. Hän edusti Suomea myös alle 18-vuotiaiden MM-kilpailuissa vuonna 2016, jolloin Tuulola voitti maailmanmestaruuden. Hän pelasi myös alle 18-vuotiaiden Ivan Hlinkan muistoturnauksessa vuonna 2015. Tuulola edusti myös Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2015, joista jälkimmäinen turnaus päättyi pronssiin.

Muuta
-----

Tuulolan isä Marko pelasi urallaan pudotuspelit mukaan lukien yli 1000 SM-liigaottelua. Hän pelasi urallaan myös Ruotsissa ja Sveitsissä sekä kuului Suomen joukkueeseen vuoden 2002 MM-kilpailuissa. Eetu Tuulolan puolustajana pelaava isoveli Joni pelaa SM-liigajoukkue Tapparassa. Veljesten pikkuserkku on olympiavoittaja (Peking 2022) ja maailmanmestari (2022) Juuso Hietanen, joka pelaa puolustajana HPK:n SM-liigajoukkueessa.

Eetu Tuulola harrasti 12–13-vuotiaaksi asti myös jalkapalloa HJS:ssä ja Parolan Visassa, salibandya Steelersissa sekä pesäpalloa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2014–2015 | HPK | A-SM | 33 | 21 | 7 | 28 | 30 | 11 | 2 | 7 | 9 | 14 |
| 2015–2016 | HPK | A-SM | 29 | 9 | 5 | 14 | 22 | 6 | 0 | 1 | 1 | 27 |  |  |  |  |  |  | U18 | 7 | 2 | 2 | 4 | 0 |
|  | HPK | SM-liiga | 10 | 0 | 1 | 1 | 0 | – | – | – | – | – |
| 2016–2017 | Everett Silvertips | WHL | 62 | 18 | 13 | 31 | 34 | 10 | 6 | 1 | 7 | 4 |
| 2017–2018 | HPK | A-SM | – | – | – | – | – | 5 | 1 | 0 | 1 | 2 |  |  |  |  |  |  | JMM | 3 | 0 | 0 | 0 | 0 |
|  | HPK | SM-liiga | 51 | 16 | 10 | 26 | 34 | – | – | – | – | – |
| 2018–2019 | HPK | SM-liiga | 60 | 13 | 23 | 36 | 44 | 18 | 3 | 3 | 6 | 8 | Kanada-malja |
| 2019–2020 | Stockton Heat | AHL | 50 | 10 | 13 | 23 | 23 | – | – | – | – | – |
| 2020–2021 | Västerviks IK | Allsvenskan | 11 | 2 | 2 | 4 | 2 | – | – | – | – | – |
|  | SaiPa | SM-liiga | 4 | 0 | 0 | 0 | 2 | – | – | – | – | – |
|  | Stockton Heat | AHL | 29 | 3 | 4 | 7 | 12 | – | – | – | – | – |
| 2021–2022 | Stockton Heat | AHL | 61 | 14 | 11 | 25 | 50 | 13 | 3 | 1 | 4 | 4 |
| 2022–2023 | Ilves | SM-liiga | 54 | 5 | 9 | 14 | 89 | 8 | 0 | 0 | 0 | 0 |
| 2023–2024 | HPK | SM-liiga | 52 | 12 | 11 | 23 | 32 | – | – | – | – | – |
| 6 kautta | yhteensä | SM-liiga | 231 | 46 | 54 | 100 | 201 | 26 | 3 | 3 | 6 | 8 |
| 3 kautta | yhteensä | AHL | 140 | 27 | 28 | 55 | 85 | 13 | 3 | 1 | 4 | 4 |
| 1 kausi | yhteensä | Allsvenskan | 11 | 2 | 2 | 4 | 2 | – | – | – | – | – |

Lähteet
-------

* Eetu Tuulola The Internet Hockey Databasessa (englanniksi)
* Eetu Tuulola Eurohockey-sivustolla (englanniksi)
* Eetu Tuulola *Elite Prospects*. Everysport Media Group AB.  (englanniksi)

### Viitteet

1. ↑  EAGLE *twitter.com*.  11.3.2023. Ilves-Hockey Oy. Viitattu 13.6.2023.
2. ↑  eetu tuulola (@tuuski23) | Twitter
3. ↑  Touru, Ville: Tshekkiin voi luottaa.  *Urheilulehden kausiopas · SM-liiga 2023-24*, 2023. vsk.  Sanoma Media Finland Oy.
4. 1 2  Tilastot - Eetu Tuulola *liiga.fi*.  6.10.2017. Jääkiekon SM-liiga Oy. Viitattu 17.5.2019.
5. ↑  Uhari, Markku: Näin paljon HPK:n mestarijoukkueen jäsenet ansaitsivat: Antti Pennasen tuloilla ostaisi 174 hyvää kausikorttia *hameensanomat.fi*.  4.11.2019. Hämeen Sanomat Oy. Viitattu 11.8.2020.
6. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 19.5.2018.
7. 1 2 3 4 5 6 7 8 9  Eetu Tuulola *Elite Prospects*. Everysport Media Group AB.  (englanniksi)
8. 1 2 3  Wennström, Antti: Marko Tuulolan toinenkin poika kehittyy kiekkoilijana: "Painissa voitan Jonin" *Jatkoaika.com*.  19.9.2015. Jatkoaika r.y. Viitattu 20.9.2015.
9. ↑  Elite Prospects - HPK U16 *eliteprospects.com*. Everysport Media Group AB. Viitattu 17.5.2019. (englanniksi)
10. ↑  Elite Prospects - HPK U16 *eliteprospects.com*. Everysport Media Group AB. Viitattu 17.5.2019. (englanniksi)
11. ↑  Karevaara ja Hopponen Kerhoon – Tuulolalle pitkä jatkosopimus *Jatkoaika.com*.  20.5.2015. Jatkoaika r.y. Viitattu 20.9.2015.
12. ↑  Meriläinen, Lauri: Erityinen numero 36 *Jatkoaika.com*.  19.9.2015. Jatkoaika r.y. Viitattu 20.9.2015.
13. ↑  Kokoonpanot *liiga.fi*.  19.9.2015. Jääkiekon SM-liiga Oy. Viitattu 11.8.2020.
14. ↑  Ottelutilastot *liiga.fi*.  19.9.2015. Jääkiekon SM-liiga Oy. Viitattu 20.9.2015.
15. ↑  Otteluseuranta *liiga.fi*.  19.9.2015. Jääkiekon SM-liiga Oy. Viitattu 20.9.2015.
16. ↑  Vickers, Aaron: Tuulola shines as McDonald beats Nieuwendyk 6-1 in development camp scrimmage *nhl.com/flames*.  8.7.2016. CALGARY, AB:  Calgary Flames. Viitattu 13.6.2023. (englanniksi)
17. ↑  Eetu Tuulola siirtyy Pohjois-Amerikkaan *Jatkoaika.com*.  12.7.2016. Jatkoaika r.y. Viitattu 12.7.2016.
18. ↑  Elite Prospects - Everett Silvertips *eliteprospects.com*. Everysport Media Group AB. Viitattu 17.5.2019. (englanniksi)
19. ↑  Otteluseuranta *liiga.fi*.  6.10.2017. Jääkiekon SM-liiga Oy. Viitattu 6.10.2017.
20. ↑  Hellanto, Riku: HPK:n huipputehokas ylivoima kaatoi TPS:n – JYPin hurjalle kotiputkelle jatkoa *MTVuutiset.fi*.  23.1.2018. Telia Company AB. Viitattu 16.3.2018.
21. ↑  Elite Prospects - HPK *eliteprospects.com*. Everysport Media Group AB. Viitattu 17.5.2019. (englanniksi)
22. ↑  Pelaajatilastot *liiga.fi*. Jääkiekon SM-liiga Oy. Viitattu 16.3.2018.
23. ↑  HPK:lle kahdeksan jatkosopimusta – Nikkilä ja Tuulola pitkiin sopimuksiin! *hpk.fi*.  7.12.2017. HPK Liiga Oy. Viitattu 7.12.2017.
24. ↑  FLAMES SIGN EETU TUULOLA *nhl.com/flames*.  13.6.2019. Calgary Flames. Viitattu 17.6.2019. (englanniksi)
25. ↑  Eetu Tuulola palaa Pohjois-Amerikkaan − Flames kiinnitti varauksensa tulokassopimuksella *Jatkoaika.com*.  13.6.2019. Jatkoaika r.y. Viitattu 17.6.2019.
26. ↑  FLAMES REDUCE CAMP ROSTER *nhl.com/flames*.  23.9.2019. CALGARY:  Calgary Flames. Viitattu 30.9.2019. (englanniksi)
27. ↑  Peterson, Torie: TUULOLA ASSIGNED TO VASTERVIKS IK *nhl.com/flames*.  13.6.2019. Calgary Flames. Viitattu 22.9.2020. (englanniksi)
28. ↑  Seppä, Lassi: Calgary Flames lähetti Eetu Tuulolan Allsvenskaniin *Jatkoaika.com*.  22.9.2020. Jatkoaika r.y. Viitattu 22.9.2020.
29. ↑  Leppänen, Marko: Suomalainen NHL-laina etuajassa vapaille markkinoille – kasvattajaseura julkaisi vihjailevan päivityksen *MTVuutiset.fi*.  6.11.2020. Telia Company AB. Viitattu 13.6.2023.
30. ↑  Silventoinen, Juho: SaiPan hyökkäys vahvistuu – Eetu Tuulola lainalle, Rasmus Hämäläinen koeajalle *Jatkoaika.com*.  16.11.2020. Jatkoaika r.y. Viitattu 16.11.2020.
31. ↑  Vaakanainen ja Tuulola NHL-leiritykseen *saipa.fi*.  17.12.2020. Liiga-SaiPa Oy. Viitattu 17.12.2020.
32. ↑  FLAMES ASSIGN FOUR TO STOCKTON *nhl.com/flames*.  10.1.2021. Calgary Flames. Viitattu 11.1.2021. (englanniksi)
33. ↑  Honkamaa, Tiia: Ilveksen takalinjoille tuhti annos kokemusta – AHL-konkari Czuczman ja Jokipakka vahvistavat pakistoa *Jatkoaika.com*.  23.6.2022. Jatkoaika r.y. Viitattu 28.6.2022.
34. ↑  Parviainen, Vesa: Tamperelaisten raju taistelu runkosarjan voitosta – Ilves-hyökkääjän ketsuppipullo rävähti auki: "Eetu, Eetu!" *iltalheti.fi*.  3.3.2023. Alma Media Suomi Oy. Viitattu 13.6.2023.
35. ↑  Oksanen, Patrik: Ilveksen pelaaja-arviot 2022–23: Takalinjoilla onnistumisia – kärkihyökkääjien tehot sulivat lumien mukana *Jatkoaika.com*.  1.5.2023. Jatkoaika r.y. Viitattu 13.6.2023.
36. ↑  Kick-Offissa pelaaja- ja valmentajasopimuksia *hpk.fi*.  23.4.2023. HPK-Liiga Oy. Viitattu 13.6.2023.
37. ↑  Marko Tuulola *Elite Prospects*. Everysport Media Group AB.  (englanniksi)
38. ↑  Joni Tuulola *Elite Prospects*. Everysport Media Group AB.  (englanniksi)
39. ↑  Lainesalo, Timo: Kaikilla on kivaa, kun peli kulkee *hameensanomat.fi*.  18.5.2016. Hämeen Sanomat Oy. Viitattu 6.4.2022.
40. ↑  Juuso Hietanen *Elite Prospects*. Everysport Media Group AB.  (englanniksi)

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen